REPUBLIKA SRBIJA

NARODNA SKUPŠTINA

Odbor za finansije, republički budžet

i kontrolu trošenja javnih sredstava

11 Broj 06-2/529/21

14. decembar 2021. godine

B e o g r a d

ZAPISNIK

57. SEDNICE ODBORA ZA FINANSIJE,REPUBLIČKI BUDžET

I KONTROLU TROŠENjA JAVNIH SREDSTAVA,

 ODRŽANE 14.DECEMBRA 2021. GODINE

Sednica je počela u 09,30 časova.

Sednici je predsedavala dr Aleksandra Tomić, predsednik Odbora.

Sednici su prisustvovali članovi Odbora: Veroljub Arsić, Zoran Bojanić, Nikola Jolović,Olivera Pešić, Boban Birmančević, Ana Čarapić i Zoltan Pek.

Sednici su prisustvovali zamenici članova Odbora: Adrijana Pupovac (zamenik Duška Tarbuka), Ana Beloica (zamenik Sonje Vlahović) i Zoran Tomić (zamenik Bratimira Vasiljevića).

 Sednici nije prisustvovali članovi Odbora: Goran Kovačević, Vladimir Marinković, Dušan Bajatović, Ljiljana Kuzmanović Vujaković, Vojislav Vujić i Milorad Mijatović, niti njihovi zamenici.

Sednici je prisustvovao Dragan Babić, viši savetnik u Upravi za javni dug Ministarstva finansija.

Na predlog predsednika Odbora, Odbor je jednoglasno (devet glasova za) utvrdio sledeći:

Dnevni red:

 1.Razmatranje Predloga zakona o zaduživanju Republike Srbije kod Banca Intesa AD Beograd za potrebe finansiranja Projekta Ruma-Šabac-Loznica, koji je podnela Vlada (broj 011-2142/21 od 26. novembra 2021. godine), u načelu.

Pre prelaska na rad po utvrđenom dnevnom redu Odbor je jednoglasno (sa deset glasova za) usvojio zapisnik sa 55. sednice Odbora.

**PRVA TAČKA : Razmatranje Predloga zakona o zaduživanju Republike Srbije kod Banca Intesa AD Beograd za potrebe finansiranja Projekta Ruma-Šabac-Loznica, u načelu**

Dragan Babić, viši savetnik u Upravi za javni dug je u svom izlaganju detaljno obrazložio finansijske uslove i način na koji će se sredstva zajma iz predloženog zakona koristiti i otplaćivati.

Na osnovu člana 156. stav 3. Poslovnika Narodne Skupštine, Odbor je jednoglasno (jedanaest glasova za) odlučio da podnese sledeći

I Z V E Š T A J

Odbor je, u skladu sa članom 155. stav 2. Poslovnika Narodne skupštine, odlučio da predloži Narodnoj skupštini da prihvati Predlog zakona o zaduživanju Republike Srbije kod Banca Intesa AD Beograd za potrebe finansiranja Projekta Ruma-Šabac – Loznica, u načelu.

 Za izvestioca Odbora na sednici Narodne skupštine određena je dr Aleksandra Tomić, predsednik Odbora.

Sednica je završena u 9,40 časova.

Sednica je tonski snimana

SEKRETAR ODBORA PREDSEDNIK

 Tijana Ignjatović dr Aleksandra Tomić